
Grozījumi Dzīvnieka aizsardzības likumā
Izdarīt (Latvijas Republikas Saeimas un Ministru Kabineta Ziņotājs 2000, 2. nr.; 2002, 2. nr.; 2003, 6., 16. nr.; 2005, 10. nr.; 2007, 3. nr.; 2008, 3. nr.; 2009, 21. nr.; Latvijas Vēstnesis, 2010, 62., 205. nr.; 2012, 50. nr.; 2014, 123. nr.; 2017, 128. nr.; 2019, 248.A nr.; 2022, 191.A nr.; 2024, 62. nr.) šādus grozījumus:
1. Papildināt 1. pantu ar 19. punktu šādā redakcijā:
"19) dzīvnieka spīdzināšana – personas apzināta darbība vai bezdarbība ar mērķi nodarīt dzīvniekam fiziskas sāpes vai emocionālas ciešanas, lai to sodītu, iebiedētu vai piespiestu uz darbībām, kas pārsniedz tā dabiskās spējas, vai lai attiecīgā persona gūtu baudu, ieskaitot seksuālu apmierināšanu;";
2. 4. pantā:
izslēgt pirmās daļas 2. punktu;
izteikt pirmās daļas 3. punktu šādā redakcijā:
"3) ilgstoša dzīvnieka atstāšana bez aprūpes vai bezpalīdzīgā stāvoklī, ja ar to radīts būtisks veselības kaitējums;";
izslēgt pirmās daļas 4. punktu;
izslēgt pirmās daļas 5. punktā vārdus "izņemot gadījumus, kad tas nepieciešams darba dzīvnieka apmācībai";
izslēgt pirmās daļas 7. punkta otro teikumu;
izslēgt pirmās daļas 10. punktu;
izslēgt pirmās daļas 13. punktā vārdus "izņemot gadījumus, kad šīs darbības veiktas ārstēšanas, izmēģinājumu nolūkos, vai gadījumus, kad tiek apdraudēta cilvēka dzīvība vai veselība";
izslēgt pirmās daļas 15. punktu;
papildināt pantu ar trešo un ceturto daļu šādā redakcijā:
"(3) Aizliegta dzīvnieka spīdzināšana.
(4) Par cietsirdīgu izturēšanos pret dzīvnieku vai par dzīvnieka spīdzināšanu nav uzskatāma:
1) dzīvnieka izmantošana apmācībai, sportam vai darbam;
2) veterinārmedicīnisko procedūru veikšana dzīvniekam;
3) izmēģinājuma dzīvnieka izmantošana procedūrā;
4) astes apgriešana šā likuma 18.1 pantā noteikto šķirņu suņiem;
5) šā likuma 8. panta ceturtajā daļā minēto kaķu apzīmēšana;
6) darbība, kuru veic, novēršot draudus cilvēka vai dzīvnieka, tostarp cita dzīvnieka, dzīvībai vai veselībai;
7) šā panta pirmās daļas 3. punktā minētā rīcība, ja dzīvnieka īpašnieks nonācis bezpalīdzīgā stāvoklī veselības stāvoklis vai ārkārtas apstākļu dēl.".
3. Izslēgt 5. panta otrās daļas 9. punktu.
4. 8. pantā:
izteikt pirmo un otro daļu šādā redakcijā:
"(1) Noklīdis, bez pajumtes un īpašnieka aprūpes vai uzraudzības palicis dzīvnieks uzskatāms par klaiņojošu dzīvnieku, izņemot šā panta ceturtajā daļā minētais kaķis.
(2) Jebkura persona par klaiņojošu vai bezpalīdzīgā stāvoklī nonākušu mājas (istabas) dzīvnieku un lauksaimniecības dzīvnieku nekavējoties paziņo pašvaldības institūcijai.".
papildināt pantu ar 2.1 daļu šādā redakcijā:
"(21) Jebkura persona par bezpalīdzīgā stāvoklī nonākušu savvaļas dzīvnieku nekavējoties paziņo Valsts meža dienestam vai Dabas aizsardzības pārvaldei.".
izslēgt trešajā daļā vārdu "vietējā";
izteikt ceturto daļu šādā redakcijā:
"(4) Saskaņā ar pašvaldības saistošajiem noteikumiem pašvaldība var atļaut apdzīvotā vietā dzīvojamo māju tuvumā turēt sterilizētu bezsaimnieka kaķi, ja tiek nodrošināta tā labturība un apzīmēšana. Praktizējošs veterinārārsts bezsaimnieka kaķi apzīmē sterilizācijas laikā, apgriežot auss skrimstalas augšējo daļu.".
5. 9. pantā:
papildināt pirmās daļas 1. punkta "a" apakšpunktu ar vārdiem "un klaiņojošu suņu un kaķu ķērāju darbību";
aizstāt pirmās daļas 2. punktā vārdus "Vides aizsardzības" ar vārdiem "Viedās administrācijas";
papildināt pantu ar astoto daļu šādā redakcijā:
"(8) Pārtikas un veterinārā dienesta amatpersonai saistībā ar valsts uzraudzību un kontroli dzīvnieku labturības jomā ir tiesības izdarīt mājas (istabas) dzīvnieka kontrolpirkumu. Ja konstatē normatīvajos aktos noteikto mājas (istabas) dzīvnieka atsavināšanas prasību pārkāpumu, pārdevējs sedz izdevumus, kas saistīti ar kontrolpirkuma veikšanu.".
6. Papildināt 17. pantu ar 3. punktu šādā redakcijā:
"3) atsavināt personai, kura nav sasniegusi 16 gadu vecumu.".
7. Izteikt 39. pantu šādā redakcijā:
"39. pants. Klaiņojošu un bezpalīdzīgā stāvoklī nonākušu mājas (istabas) dzīvnieku izmitināšanai un aprūpei:
1) pašvaldība izveido un uztur dzīvnieku patversmi, un nodrošina klaiņojošu suņu un kaķu izķeršanu;
2) pašvaldība, kas pati neizveido dzīvnieku patversmi, slēdz līgumu ar Pārtikas un veterinārajā dienestā reģistrētu dzīvnieku patversmi par mājas (istabas) dzīvnieku izmitināšanu, aprūpi un klaiņojošu suņu un kaķu izķeršanu.".
8. Izslēgt 41. panta pirmo daļu.
9. Izslēgt 54. panta otrajā daļā vārdu "sabiedriskajā".

